Rosni Sohar

Yang Berhormat Datuk Rosni binti Sohar adalah seorang ahli politik Malaysia. Beliau merupakan Ahli Dewan Negeri Selangor bagi kawasan Hulu Bernam yang mewakili Barisan Nasional-UMNO.. Pada peringkat parti, beliau ialah Ahli Majlis Kerja Tertinggi UMNO (dilantik). Datuk Rosni Sohar antara penyandang yang berjaya mengekalkan kerusi pada Pilihan Raya Umum Ke-14 (PRU14).

Beliau memenangi kerusi Dewan Undangan Negeri (DUN) Hulu Bernam di bawah Parlimen Hulu Selangor, Selangor dengan memperoleh majoriti undi tipis, iaitu sebanyak 20.

Beliau yang bertanding atas tiket Barisan Nasional (BN) menang dengan mendapat 8,164 undian ketika menentang Mohd Amran Sakir daripada parti Pakatan Harapan yang mendapat 8,144 undi.

Dalam pertembungan tiga penjuru itu, turut bertanding calon daripada Pas, Mohamed Salleh Ri dengan mendapat 2,554 undian.

Pada PRU13 Rosni yang juga  yang juga mewakili BN  mendapat undian 10,397. 

Rosni ketika itu menentang Idris Ahmad daripada parti Pakatan Rakyat yang beroleh 7,365 undi.

Beliau menang dengan majoriti 3,032.

Kerjaya:

 Ahli Dewan Undangan Negeri (ADUN) Hulu Bernam, Selangor (2013 hingga kini)

Jawatan dalam politik:

 Penolong Setiausaha Wanita UMNO (2013 -2016)

Pendidikan:

 Sijil Tinggi Pelajaran Malaysia (STPM)

Politik
Setelah memenangi kerusi DUN Hulu Bernam pada Pilihan Raya Umum ke-13, beliau telah mengekalkan kemenangan untuk kawasan yang sama pada Pilihan Raya Umum ke-14.

Di peringkat parti, Rosni Sohar juga menyandang jawatan ketua pergerakan wanita UMNO Negeri Selangor bagi sesi 2018-2021.

Rujukan

Pautan luar
 - Profil Facebook

Anggota wanita Pertubuhan Kebangsaan Melayu Bersatu‎
Muslim Malaysia
Ahli Dewan Undangan Negeri Selangor ke-14
Ahli Dewan Undangan Negeri Selangor ke-13